เมื่อวันอาทิตย์มีตุ่มๆขึ้นที่ก้นด้านหน้าใกล้ๆอวัยวะเพศ ลักษณะคล้ายๆเริม ปกติเคยเป็นแต่ที่ปาก นี่เป็นครั้งแรกที่ขึ้น กินยารักษาเริม แต่ไปหาผิวหนัง บอกว่าน่าจะเป็นฝี เลยให้ยาฆ่าเชื้อมากิน หลังจากทานยา ก็มีอาการปวดตุบๆ ที่อวัยวะเพศ ปวดเป็นพักๆนะคะ ไม่ได้ตลอดเวลา เลยสงสัยว่าจะเป็นอะไรไหม ควรไปพบสูติไหมคะ
สวัสดีค่ะ อาการมีตุ่มขึ้นที่ก้นด้านหน้าใกล้กับอวัยวะเพศดังกล่าวมา อาจจะเกิดจาก การอักเสบหรือติดเชื้อของผิวหนัง เช่นรูขุมขนอักเสบหรือติดเชื้อ ฝีที่ผิวหนัง การถูกแมลงสัตว์กัดต่อย หรือเป็นเนื้องอกที่ชั้นไขมันหรือชั้นใต้ผิวหนัง หรือถ้าเป็นตรงบริเวณเยื่อบุทวารหนักเลยนั้น อาจจะเป็นริดสีดวงทวารหนัก หรือฝีทวารหนักได้เช่นกันเรื่องของเริมที่อวัยวะเพศหรือทวารหนักก็อาจเป็นได้ โดยเริมเป็นการติดเชื้อไวรัส มักจะเป็นตรงเยื่อบุ จะเป็นตุ่มน้ำ เจ็บแสบเวลาตุ่มแตกออก เป็นๆหายๆมาหลายครั้งในชีวิตได้หากได้รับยาที่แพทย์สั่งมา กินจนครบ อาการยังไม่ดีขึ้น ควรกลับไปพบแพทย์เพื่อตรวจซ้ำ เพราะรอยโรคอาจดูเปลี่ยนแปลงไปได้ และหากตุ่มเจ็บมากขึ้น มีเลือดหรือหนองไหลควรรีบไป การกินยาฆ่าเชื้อถึงแม้จะไม่ถูกกับโรคจริง ก็ไม่ควรทำให้โรคเป็นมากขึ้น ยกเว้นโรคนั้นกำลังจะมีอาการแบบนี้อยู่แล้ว ในเบื้องต้น ใช้แค่น้ำเปล่าสะอาดล้างภายนอก ไม่แกะเกา